
Binte Hawwa 


Ek Aurat Ki Paidaish : 

Alhamdulillaah Mein Ek Momin Gharane Mein Paida Hui 
Aur Is Baat Ke Liye Mein Allaah Ka Jitna Shukr Karun Kam 
Hai 

Kyu Na Karun Shukr ? 

Allaah Agar Chahta To Mujhe Kiši Kaafir Ke Ghar Paida Kar 
S akta Tha, 

Lekin Mujhe Mere Rab Ne Momin Walidain Ke Ghar Paida 
Farmaaya, 

Alhamdulillaah Summa Alhamdulillaah 

Jaise Hi Mein Paida Hui Mere Walidain Ne Sab Se Pehli Jo 
Aawaz Sunai Wo Us Wahdahu Laa Shareek Ka Zikr Tha 

Yani Mere Momin Walidain Ne Azaan Dilwai 

Ab Shukr Ka Maąaam Hi To Hai Na ? 

Abhi Bachhe Ne Maa Baap Ko Nahin Dekha, Us Wahdahu 
Laa Shareek Ki Wahdaaniyat Ka Aylan Sun Liya Hai 

Qurban Sad Ha Qurban 

Aysa Momin Gharana Aur Ayse Imaan Wale Walidain.... 
Subhan Allaah... 

Is Ke Baad Mujhe Maa Baba Ne Dekha... 

Mein Kyu Na Fakhr Karun Ke Allaah Ne Mujhe Apne 
Habeeb Ki Ummat Mein Paida Farmaaya Hai... 

Subhan Allaah.... 

Aurat Ka Maąaam : 

Allaah Ke Habeeb Ne Hamein Wo Uncha Martaba Dilwaya, 
Wo Martaba Ke : 

Baba Ke Liye Rahmat, 

Bhai Ka Ghuroor, 

Shauhar Ke Dil Ka Sukoon, 

Bachho Ke Liye Jannat.... 

Kya Ye Mere Allaah Ka Ahsaan Nahin ? Bahut Bada Ahsaan 
Hai.... 

Phir Kyun Na Islaam Ki Muąaddas Shehzadiyan Apne Upar 
Naaz Karein ? 

Maąaam E Ghaur : 

Ab Maąaam E Ghaur.... 

Kya Ham S ach Mein Islaam Ke Diye Huye Maąaam Wa 
Martabe Ko Pehchan Rahi Hain....? 

Kya Ham Ne Islaam Ne Jo Zimmedari Di Hai Us Ko Nibhane 
Ki Kabhi Koshish Ki Hai ? 

Kya Hua ? Ham Kaun Hai ? Kabhi Khud Se Puchha.? 

Agar Ham Puchhe Hamein Jawaab Zaroor Milega Lakin 
Hamein Itni Fursat Nahin ! 

Aye Meri Islaam Ki Muąaddas Shehzadiyo .... 

Ham Pe Bahut Badi Zimmedariyan Hain, Inhe Nibhane Ka 
Waqt Ab Aagaya Hai! 

Žara Khud Pe Bhi Ghaur Karein.... 

Alhamdulillaah Main Allaah Ki Ek Khubsurat Takhleeą 
Hun.... 

Allaah Ne Mujhe Apne Nabi Ki Pasli S e Banaya Hai.... 

Mein Qudrat Ka Ek Nayaab Tohfaa Hun Lekin Zamane Ke 
Khudaoon Ne Mera Wo Hashr Kiya Ke Aap Ne Tareekh Ka 
Muta'ala Kiya Hoga.... 

Mujhe Kya Se Kya Bana Diya..! 

Allaahu Akbar! Zyada Pichhe Jane Ki Zaroorat Nahin Bas 
Islaam Se Pehle Ka Hi Mera Haal Dekh Lein.... 

Islaam S e Pehle Meri Koi Apni Pehchan Hi Nahin Thi. 

Koi Mujhe Žinda Dargoor Kar Raha To Koi Mere Sath 
Janwar Se Bhi Badtar Sulook Kar Raha Tha.... 

Allaahu Akbar 

7 U \ / \ A į 1 AA ) 

Beti Žinda Dargoor, Biwi Se Ghulaam Se Bhi Zyada Badtar 
Sulook Aur Maa Ka To Puchho Hi Mat....! 

Yahan Baap Mar Gaya Waha Mera Sauda Kiya Jata, Chahe 
To Mujhe Baap Ke Wirse Rakh Lete The Nahin To Mera 
Sauda Kar Lete! 

Allaahu Akbar Allaahu Akbar.... 

Kya Tamasha Tha Mere Wujood Ka.... 

Qurban Jaun Deen E Islaam Ke Har Ek Huqm Pe Ke Kis 
Tarha Mujhe, Mere Waqaar Wa Izzat Ko Wo Maqaam Diya 
Ke Rahti Duniya Tak Is Ko Koi Nahin Badai S akta.... 

Phir Mein Kyu Na Apne Musalman Hone Pe Fakhr Karun? 


Page 3 of 30 





Naaz Karun! Kyu Na Allaah Ke Habeeb Ke Bayan Karda 
Usoolo Aur Qawaneen Ko Apna Nisbul Ayen Banalun.... 


Mein Is Ke Har Hukm Aur Qanoon Pe Sad Darje Qurbaan 
Kyu Na Rahun? 

Kyu Ke Yahi Wo Deen Hai Jise Mein Allaah Ke Habeeb Ne 
Farmaaya Hai... 

Hadees : 

Rasoolallaah Sallallaho Alaihi Wasallam Ne Farmaaya Hai 
Ke Jis Ke Yahan Beti Paida Ho Aur Wo Ūse Ezaa Na De Aur 
Na Bura Jaane Aur Na Bete Pe Fazeelat De To Allaah Ta'ala 
Us Shakhs Ko Jannat Mein Dakhil Karega 

(Al-Mustadrak) 



Itna Hi? 


Allaah Ke Habeeb Ne Ye Amai Bataya Hi Nahin Balki Beti 
Ke Sath Nibhaya Bhi Hai.... 

Is Ka Suboot Kai Hadeeson Se Saabit Hai ! 

Jab Kabhi Hazrate Fatima Zahra Radi Allaahu Ta'ala Anha 
Kashana E Habeeb Pe Tashreef Laati To Allaah Ke Habeeb In 
Ke Isteąbaal Ke Liye Khud Tashreef Laate! 

B ibi Fatima Ka Matha Chumte, Be Tahasha Muhabbat 
Farmaate...! 

Subhan Allaah Subhan Allaah.... 

Allaah Ke Habeeb Ne Yahan Tak Kaha Hai Ki Meri Fatima 
Mere Kalėj e Ka Tukda Hai.... 

Qurbaan Jaun Mere Deen E Islaam Pe Ke Allaah Ne Is 
Mazhab Mein Mujhe Paida Farmaaya.... 

Wo Beti Kiya Beti Thi, Is Beti Ne Apne Beti Hone Ka Pura 
Pura Haq Ada Kiya. 

Ye Hai Sardaar E Ammbiya Ki Beti, Jannati Aurton Ki 
Sardar, Ghar Ke Sare Kaam Khud Apne Haathon Kar Rahi 
Hain.... 

In Ke Ghulaam Tarha Tarha Ki Ne'ymatein Kha Rahe Hain 
Aur Ye Paani Pe Guzara Karkė Bhi Shukr Ada Kar Rahi 
Hain...! 

Allaah Allaah Binte Rasool.... 

Sabr Shukr Sakhawat Taqwaa Parheezgari Ye Sab Alfaaz Bibi 
Fatima Zahra Radi Allaahu Ta'ala Anha Ke Aage Chhote 
Lagte Hain! 

Is Beti Ne Duniya Ko Aysi Misaal Di Hai Ke Rahti Duniya 
Tak Koi Aysi Misaal Qayam Kar Hi Nahin Sakta ! 

Kabhi Waqt Mile To Ham Ghaur Karein Ke Itna Uncha 
Maqaam Wa Martaba Hamein Islaam Ne Diya! Kiya Ham Is 
Pe Kabhi Ghaur Kiya Hai....? 

Mein Aap Ko Yaqeen Ke Sath Kahun Gi, Aysa Darja Aurat 
Ka Aap Ko Kiši Bhi Mazhab Mein Nahin Milega..! 

Kabhi To Ham Apne Halat E Zaar Par Rahem Karein.! 

Aaj Baba Ke Ghar Ki Beti, Bhai Ki Ghayrat. 

Ammi Ke Aankhon Ki Thandak.... 

Aaj Mein Beti Hi Hun Abhi Mujhe Zindagi Ke Bahut Marhale 
Tay Karna Hain! 

Kya Mein Tayyar Hun.! 

Mein Kaun Aur Kaha? 

Islaam Ne Mujhe Apne Mustaąbil Ko Sanwarne Ke Liye Itne 
Wase'e Aur Raushan Talimaat Farahim Kiye Hain 

Kiya Mein In Ko Apna Rahi Hun? 

Bas Mujhe Aage Padhna Hai... 

Ye Aage Padhne Ki Chah Mujhe Duniya Ke Daldal Mein 
Phansa Rahi Hai Bas Mein Phansti Ja Rahi Hun! 

Mein Aaj Is Qadr Duniyawi Uloom Haasil Kame Ke Baad 
Bhi Khaali Haath Hi Hun! 

Mein Baba Ki Jaan, Maa Ki Ankhon Ki Thandak, Walidain 
Ke Ghar Ki Malika; 

Apne Hi Man Ki Kame Wali, Kabhi Kabhi Maa Ahsaas 
Dilane Ki Koshish Kar Rahi Hain Par Main Is Baat Ko 
Mazaaą Mein Le Rahi Hun....! 

Maa Zindagi Ke Tajurbe Se An Kahi Baat Se Samjhane Ki 
Koshish Kar Rahi Hain Aur Main Samjh Hi Nahin Rahi 
Hun.... 

Har Kaam Mein Apni Hi Man Mani.... 

Aysi Laado Hun Main, 

Apne Baba Ke Ghar Ki Rahat E Jaan.... 

Kai Ki Kuchh Fikr Nahin Bas Apne Baba Ki Saltanat Ki 
Raajkumari.... 

Baba Har Meri Khuwaish Pe Apni Jaan Nichhawar Kar Rahe 
Hain, 

Mujhe Aala Se Aala Taleem Dilane Ke Liye Koshaan Hain! 

Apni Har Khuwaish Ko Mere Khuwabon Ko Pura Kame Pe 
Qurbaan Kar Rahe Hain.... 

Main Mere Khuwabon Ko In Ki Aankhon Mein Žinda Tabeer 
Hote Dekhti Hun.... 

Is Beti Ko Apni Asliyat Ki Abhi Pehchaan Hi Nahin Hai. 

Degree Pe Degree Haasil Kar Rahi Hai! 

Maa Koshish Kar Rahi hai Ke Asai Baat Ko Seedhe Seedhe 
Lafzon Mein Kahun Lekin Beti Ki Khamooshi, Kamiyaabi 
Ko Dekh Kar Khamoosh. 

Lekin Ek Beti Chahti Hai Khul Kar Kahe Ke.... 

Zindagi Ke Liye Sirf Degree Hi Nahin, Tehzeeb Bhi Chahiye 
Aur Wo Tehzeeb Wa Tamaddun Sirf Aur Sirf Hamein 
Taleemat E Quraan Se Hi Haasil Hota Hai. 

Sirf Ek Bachhi Nahin 1 _/ V/ \_1 

Ham Yahan Samjhte Hain Ke Abhi Bachhi Hai. 

Nahin Nahin Ye Bachhi Ki God Mein Kai Ki Naši Parwaan 
Chadhni Hai. 

Aaj Hi Is Bachhi Ko Aysi Mazboot Banao Ke Kai Is Ki God 
Mein Jo Naši Parwaan Chadhe To Halaat Ka Rukh Modne 
Wali Aulaad Ho.... 

Ye Beti Ma'mooli Beti Nahin Hai, Is Ki God Mein Qaum Wa 
Millat Ke Johar Pare Pal Rahe Hain, Jo Kai Ek Misaal 
Banege.... 

Mujhe Aisi Ta'aleemaat Milni Chahiye.... 

Lekin Nahi Mujhe Maa Baba Tez Dhoop S e Bachate Hain 
Mujhe Chalne Ke Liye Saaf Shaffaf Zameen Hamwar Karte 
Hain.... 

Kabhi Takleef Ko Mere Qareeb Aane Nahi Dete. 

Wo Jaante Hain Ke Un Ki Shehzaadi Parai Hai. 

Kai Kiši Ke Ghar Ki Zeenat Banegi Phir Bhi Saare Jahan Ki 
Khushiya Is Ke Qadmon Pe Nichawar Kame Ke Liye Din 
Raat Khwab Dekhte Hain! 

Mere Walidain Ne Meri Fikr Main : 

Wo Mujhe Alag Hi Me'aar Pe Dekhna Chahte Hain. 

Is Me'aar Pe Pahunchane Ke Liye Duniya Se Muąabala Kame 
Lage. 

Muąabala Karte Karte Islami Ta'aleemaat Se Hi Doori Ho 
Gayi 

Allahu Akbar! 

Main Islam Ki Beti Hun.... 

Beti Ko Apni Zindagi Ki Har Jang Khud Akeli Ladni Padati 
Hai ! 

Chahe Ai'atebar Ho Ya Kirdaar Ki.... 

Mai Is Liye Paida Nahi Ki Gayi: 

Mera Me'aar Hi Juda Hai Lekin Duniya Hasil Kame Main 
Sarf Kar Diya. 

Beti Ke Liye Mere Deen E Islam Ne Bohat Bada Darja Rakha 
Hai. 

Aah.maine Shayad Beti Ban Kar Islami Me'aar Pe Chalne 

Ki Koshish Hi Na Ki Ho.... 

Koi Ghair Dekhe Rashk Kare Lekin Khud Pe Mujhe Shayad 
Afsos Ho Raha Hai.... 


Kya Shaan Hai Islam Main Beti Ki Lekin Meri Apni Zindagi 
Mein Islam Shayad Bas Mere Naam Tak Hi Mahdood Hai; Na 
Ilm Na Amai Main. 

Islam Ki Beti Aik Zimmedar Beti Hai. 

Ta'aleemaat E Islam: 

Agar Sach Main Bachpan Main Hi Ta'aleemaat E Islam Se 
Waqifiyyat Hasil Hoti To Baba Ko Bhi Qoum O Millat Ka 
Rehnuma B ana Sakti Hai. B hai Ke Haathon Ko Zulm Ke 
Khilaf Talwaar Uthane Main Madad Kar Sakti Hai. 

Allah Ne Aurat Ke Andar Vo Fitri Khubiyan Rakhi Hain Jo 
Aik Vaqt Main Halaat Badai Sakti Hai.... 

Lekin Tab Hi Ye Baat Ho Sakti Jab Is Islam Ki Muqaddas 
Shehzaadi Ko Ta'aleemaat E Islam Mile.... 


Lagta Hai Khuda Ki Zaat Pe Bharosa Nahi, Aage Ki Zindagi 
Kaisi Hogi ? Maaloom Nahi Is Liye Is Beti Ko Duniya Ki 
Deegriyan Pe Deegriyan Dilwa Rahe Hain Wo Bhi Aik 
Andekhe Mustaqbil Ke Liye! 

Are Agar Ham Deen Ki Ta'aleem Dilwaenge To Sach Me Ye 
Islam Ki Betiyan Duniya Ke Haalaat Ka Muqabala Bakhoobi 
Karegi. 


Ham Apne Aslaaf Pe Nazar Kare To Beshumaar Islam Ki 
Betiyon Ki Misaalen Milengi. 

Ab Jab Main Duniyawi Tour Par Aik Acche Maqam Pe 
Pahunchi Hun. 

Ab Mere Maa Baba Alag Fikr. 

Ek Mod : 

Ab Mere Maa Baba Ko Lagta Hai Ke Unhone Mujhe Ek 
Acche Aur Mazboot Maqam Par Pahunchaya Hai.. 

Ab Inhe Ek A'ala Me'yar Ke Rishte Ki Talaash Hai.. Vo Har 
Mumkin Koshish Kar Rahe Hain..! 

Kabhi Kabhi Fikr Wa Pareshaani Ke Aa'lam Me Unhe Dooba 
Dekh Kar Na Jaane Ek Ajeeb S a Khaali Pan Mehsoos Karte 
Hue Mujhe Ab Khud Pe Gaur Fikr Kame Ka Mauqa Mil Raha 
Hai...! 

Main Mere Maa Baba Ke Liye Rehmat Hu Ke Zehmat 
Taj assus Ab Zor Pakadne Lagi Hai...! 

Yahi Ghauro Fikr Mujhe Mere Rab Se Jod Raha Hai... 

Itni Duniya Ke Ta'leemaat Mujhe Vo Sahara Nahin De Rahi 
Jo ALLAH Ke Liye Kiya Gaya Ek Lamha e Fikr Mujhe 
Sahara De Raha Hai... 

Khud Pe Gaur O Fikr Mujhe Bohat Kuch Anjaane Me Sikha 
Raha Hai! Khair Un Ka Khyal Hai Jaisa Mujhe Humsafar 
Chahiye Unhe Lagta Hai Mujhe Vaisa Hi Humsafar Mil Gaya 
Hai... 

Lekin Ab Is Islam Ki Beti Ke Andar Ek Alag Inquilaab Barpa 
Ho Gaya Hai.. 

Main Badai Rahi Hoon : 

Ye Dunyavi Me'yar, Aa'la Darja, Maqam Wa Martaba Mujhe 
Shayad In Baaton Se Chidh Mehsoos Hone Lagi Hai... Khair 
Jo ALLAH Ki Chaah Vahi Is Islam Ki Beti Ki Chaah.. 


Page 10 of 30 






Ek Fikr. 

Islam Ne Rishta Jodne Ke Liye Kis Baat Ko Tarjeeh Di Hai ? 

Daulat Ko Khaandaan Ko Maqam Martaba Ko... ? Ya 
Deendaari Ko Akhlaaą Ko... ? 

Ek Ladki Ke Liye Bas Ek Maaldaar Ladka Hi Chahiye...? 

Kya Ek Akhlaaą Wale Ko Maaldaari Pe Tarjeeh Nahi Di 
Jaaegi? 

Kya Maaldaar Ladka Hi Zindagi Me Kaamyaab Hoga... ? 

Kya Kaamyaabi Daulat Wa Sarwat Hi Kamane Ka Naam Hai 

...? 

Deendaari Ke Saath Sukoon Ke Saath Basar Hone Wali 
Zindagi Kaamyaab Zindagi Nahi Hai... ? 

Humein Ye Sawaal Apne Aap Se Kame Hoge... Islam Ne 
Nikah Kitna Aasaan Kiya Aur Humare Na Khatam Hone 
Wale Khwahishaat Ne Is Ko Kitna Mushkil Kiya Hai...! 

Nikah: 

Jab Tum Apni Ladki Ya Ladke Ka Nikah Karo To In Baaton 
Ko Ahmiyat Do. 

Mafhoom E Hadees: Rasoolallaah Ne Farmaaya Hai Ye 
Chaar Chizeen Dekhi Jati Hain : 

1) Daulat Mandi 

2) Khandaani Sharafat 

3) Khubsurati 

4) Deendari 

Lakin Tum Deendari Ko In Sab Chizoon Par Samjho Yani 
Tarjih Do 

(Bukhari Wa Muslim Wa Mishkaat Jild 2, Safah No 228) 


Lakin Aaj Ham Sirf Aur Sirf Maaldari Ko Hi Tarjih De Rahe 
Hain.! 

To Batao Is Nikah Mein Kaha Se Barkat Aayegi....? 

Barkat Ke Liye Nikah Kar Rahe Hain To Deendari Ko Tarjih 
Dein. 

Is Liye Shaadi Se Pehle Shaadi Ke Saare Huqooq Ka Ilm 
Hona Afzal Hai.... 

Khair Jis Muashre S e Main Wabasta Hun Is Mein Ye Sab 
Kahan ? 



Main Baba Ke Ghar Ki Aangan Ke Baagh Ki Aazad Chidiya 


Ab Main Kiši Ke Dil Ka Sukoon Kiši Ki Zimmedari Banne Ja 
Rahi Hun.... 

Ab Tak Beti Thi Ab Biwi....Ghar Ki Zeenat. 

Kiši Ke Maal Wa Aaulaad Ki Hifaazat Kame Ki Zimmedar 
Banne Ja Rahi Hun. ! 

Bahut Se Suwaalat Dilo Dimaagh Ko Ek Anjaan Khushi 
Kahun Ya Khauf.? 

Samjhne Mein Mujhe Bahut Mushkil Ho Rahi Hai. 

Ek Aaam Si Ladki Ki Tarha Main Khush Kyun Nahin 
Hun.? 

Ye Suwaal Main Khud Se Kar Rahi Hun! 

Walidain Bahen Bhaiyon Ki Khushi Dekh Kar Unse Kahin 
Zyada Khush Hone Ka Ahsaas Dilaane Ki Koshish Kar Rahi 
Hun.... 

Duniya Ki Talimaat S e Labreez Main Sabhi Dukhtarane 
Islaam Ko Ek Fikhr Dene Ki Koshish Kar Rahi Hun! 

Kya Ham S ach Mein Ek Kamiyaab Zindagi Ka Khuwaab Bas 
Ek Aala Taleem Yafta Shauhar Hi Chahti Hain ? 

Ya Kamiyaabi Ka Matlab Kuch Aur Hai ? 

Zindagi To Kaafir Bhi įsi Tarha Jee Rahe Hain....! 

Kyu Ke Kamiyaabi Ka Matlab Wo Bhi Wahi Samjhte Hain.... 

Kya Dukhtarane Islaam Ki Khuwaish Bas Itni Si Ban Kar Rah 
Gai Hai.? 

Ek Mahel Numa Ghar Ki Qaidi! 

Zewraat Ki Zanjeeron Mein Muąeed Ban Kar Rehna Hi 
Kamiyaab Zindagi Hai? 

Ya Wo Kuchh Aur Chahti Hai ? 

Islaam Ne Is Nikah Ke Muamlaat Mein Kehne Ka Haq Diya 


Is Par Ghaur Karna Aaj Islaam Ki Muąaddas Shahezadiyon 
Ke Liye Zaroori Hai 

Nikah Ki Baat Badhti Hai: 

Khair Nisbat Tay Paane Ke Baad Ek Gair Sharayi Rasm Ko Is 
Muashre Ne Apne Upar Farz Kar Liya Hai.. 

Mangni Aqal Walon Ke Qareeb Bohat Hi Wahiyaana Rasm 
Hai Jo Ek Be Hayai Ka Majmua Hai... 


Vo Baba Jo Apne Beti Ko Humesha Dunya Ki Nazron Se 
Bachaya Karte, Koi Ghalat Nazron Se Dekhe Uski Aankhon 
Ko Nikaal Kar Usi Ke Hi Haath Me Dein..! Aisi Himmat 
Rakhne Wale... Vo Bhai Apni Behen Ki Taareef Kiši Se Sune 
Toh Apne Gairat Ka Janazah Uthta Mehsoos Karte... Aaj Vahi 
Baba Bhai Ek Gair Sharayi Rasm Me Khud Munhamik Ho 
Kar Nisbat Tay Ke Yaąeen Dahani Ka Dhindhora Pitwa Kar 
Apne Ghar Ki Izzat Ka Tamasha B ana Kar Gairon Ki Nazron 
Ka Markaz Ban Rahe Hain... Ek Toh Shariat Me Iski Koi Asai 
Hai Hi Nahin... (Zyada Se Zyada Nikah Ke Waade Ko 
Mangni Keh Lijiye Par Aaj Kai Toh Mangni Ne Purane Nikah 
Ko Piche Chhod Diya Hai Yani Is Qadar Mubalga Aur 
Kharch Ke Nikah Ho Jaye) 

Sirf Aapki Beti Ki Nisbat Tay Paayi Hai Nikah Nahin.. 

Nikah Nahin Hua Vo Aap Ke Ladki Ke Liye Na Mehram Hi 
Hai... 

Mangni Ke Gair Sharayi Rasmon Mein Apne Ghar Ki Izzat 
Wa Gairat Ki Dhajjiya Udaane Ke Liye Saja Sanwaar Kar Us 
Ke Saamne Pesh Kiya Jaa Raha Hai.. Abhi Vo Aapki Ladki 
Ke Liye Halai Nahin Hai... Jab Tak Nikah Na Ho Us Ka Aap 
Ki Ladki Ko Dekhna Chhuna Baat Karna Najaiz Nahin 
Haram Hai... (Ye Alag Si Baat Hai Ke Ek Nazar Dekh S akta 
Hai Par Is Ka Bhi Koi Tariąa Hai Aur Koi Hadd Hoti Hai) 

Usey Tarnam Ghar Wale Maa Baba Bhai Behnein Saja 
Sanwaar Stage Pe Khada Karte Hain...! (Walima Ki Taąreeb 
Me Aisa Dekhne Ko Miltą Hai) Yahan Kiši Ko Shayad Bura 
Lage Par Ladke Ke Doston Aur Photo Videographer Ki 
Nazron Ki Pyas Bujhaane Ka Zariya B ana Kar Khada Kiya 
Jaata Hai! ALLAHU AKBAR ALLAHU AKBAR... 

Ye Kya Tamasha Hai....? Walidein Ke Liye Ek Gaur Kame 
Ka Lamha... Kahan Gayi Baba Ki Izzat...? Kahan Gayi 
Bhaiyya Ki Gairat....? Kahan Gaye Vo Muashre Ke Tehzeeb 
Wa Tamaddun Ke Thekedaar Jo Baat Baat Par Nuqta Cheeni 
Kar Ke Muashre Me Apni Gairat Ka Muzahira Karte Phirte 
Hain? Is Muamle Me Ab Khamoshi Ikhtiyar Kiye Kyun 
Hain? Hum Kahan Ja Rahe Hain..? Kya Ye Maąame Gaur 
Nahin Gairat Mandon Ke Liye...? 

Nikah Aasaan Hai^_ 

Islaam Ne Nikah Ko Bahut Hi Aasaan Kiya Hai Aur Pakizah 
Tareeąa Bayan Kiya Hai 

Lakin Ham Ne To Mangni Mein Hi Behayai Ki Koi Kasr 
Nahin Chhoodi....! 

Nikah Ko Zi Shauoor Sune To Kitni Pakizgi Mehsoos Kare 
Lakin Chand Armaan Ke Maro Ne Nikah Jaise Pakizah Rishte 
Ka Naąshaa Hi Badai Kar Rakh Diya Hai.! 

Aaj Nikah Mein Armaan Ke Naam Pe Najane Kitne Haraam 
Kaam Ham S e Sadir Ho Rahe Hain Kabhi Kiši Ne Ghaur 
Kiya Hai.? 

Socha Kitni Namazein Qaza? 

Kitni Bepardagi? 

Kitni Badnigahi Ho Rahi Hain? 

Koi To Dard Mehsoos Kijiye! 

Ham Ek Muąaddas Rishta Banane Ja Rahe Hain.... 

Wo Bhi Allaah Aur Uske Habeeb Ko Naraz Karkė Kaiše Is 
Rishte Mein Barkat Naazil Hogi....? 

Kiši Ko Koi Ahsaas Hai? 

Sab Duniya Aur Ghair Mazhabi Rang Mein Mast Ho Kar 
Apne Apne Armaan Pure Kar Rahe Hain? 

Ek Ye Bhi: 

Mehendi Ab Dulhan Ki Koi Saheli Nahin B alke Mehendi 
Designer! Are Wo Bhi Mard Log....! 

Allaah Allaah Kaha Mar Gai Ghar Ke Mardon Ki Ghairat 

....? 

Kiya Kar Rahe Ho Thoda To Sharm Mehsoos Kijiye! 

Kaiše Naazil Ho Is Jode Par Allaah Ki Rahmatein....? 

Aur Bhi Batein Hain: 

Ab Haldi Ke Naam Pe Intihaai Wahyana Rasm Hoti Hai! 

Kiya Mard Kiya Aurtein Dulhan Ke Sath Sath Ek Dusre Ko 
Haldi Hi Nahin Paani Se Ek Dusre Ko Nehlaate Phirte Hain 
Aur Hansi Mazaq Ke Naam Pe Kuchh Nahin Bahut Kuchh 
Hota Hai....! 

Paani Se Sharaboor Aurat Ke Har Aaza (Part) Ka B a Aasaani 
Jaiza Liya Ja Sakta Hai....!! 

Yahan To Behayai Ki Intiha Hogai....! 

Maloom Hai Aurat Ko Kin Kin Logon Se Parda Karna Farz 
Hai.? 

Jeeth, Dewar, Behnoi, Khala Zaad, Mamų Zaad, Phuphi Zaad 


In Se Bepardagi Nahin Aur Na Jane Kitne Ghair Hoge Ginti 
Hi Nahin Kar S akte Ham! 

Ek Pakizah Nikah Jo Allaah Ta'ala Ki Barkatein Rahmatein 
Salamati Naazil Hone Ka Zariya Hai Is Ko Humare 
Armaanon Ne Behayai Ka Majmua Bana Kar Chhoda! 

Ek B a Shauoor Momin Walidain Apne Maąaam Wa Martabe 
Ko Pehchaan Kar Ghaur Wa Fikr Zaroor Karein Ke Allaah Ne 
Aurat Ke Liye Kiya Hukm Sadir Kiye Hain Kiya Farmaaya 
Hai Quraan Mein Allaah Ta'ala Ne.... 

Al-Quracm : Apne Gharon P ar Hi Thehri Rako Be Parda Na 
Nikio Zamanay Jahiliyat Ki Auraton Ki Tarka 

Yahan Tak Hai Ke Tumhara Banao Singaar Na Zahir Ho, 
Hamare Muashre Ki Shadiyan Aur Banao Singaar ? 

Al-Quraan : Allaah Aankhon Ki Khayanat Ko Janta Hai Aur 
Ise Bhi Jo Seene Mein Chhupaate Hain 

Ghaur Kame Wali Baat Hai Jab Koi Mithai Ka Dabba Khula 
Chhod Kar Ye Ummed Rakhe Ke Koi Makkhi Is Pe Na 
Baithe, Ye Kam Aqli Hi Hai Na? 

Jitna Zyada Mitha Itni Hi Zyada Makkhiyan...! 

Har Mard Apni Ankhon Ko Kiši Ki Amanat Mein Khayanat 
Na Kame S e Raha 

Yahan Khule Khayanat Kame Ki Dawat Di Ja Rahi Hai! 

Aye Mere Islaam Ki Muąaddas Shehzadiyo! Tum Is Deen Ki 
Manne Wali Ho Jis Mein : 

Beti Ho Baba Muhafiz 

Bahen Ho B hai Muhafiz 

Biwi Ho Shauhar Muhafiz 

Aur To Aur Maa Hoto Beta Muhafiz..., 

Hadees Hai Aurat Aurat Hai Jo Ke Chhupaane Wali Cheez 
Hai 

Aurat Jawan Ho Ya Budhi Is Ko Har Zamane Mein Hifaazat 
Kame Ki Zaroorat Hoti Hai 

Ye Behuda Rasmon Ko Khatm Karkė Islaam Ne Jo B a Barkat 
Aasaan Nikah Ki Taląeen Ki Hai Is Ko Apna Kar Apne 
Bachhon Ki Zindagi Ko Kamiyaab B ana Kar Ek Aysi B a 
Barkat Naši Ko Parwaan Ka Zariya Banaye Jo Islaam Ki 
Tahaffuz Ke Liye Apne Aap Ko Qurbaan Kame Mein Žara 
Gureez Na Kare 

Aage Aao Saheeh Sunnat Ke Mutabią, 

Nikah Karein Ham Bhi Apni Aulaad Bhi Khush, 

Aao Aaj Ham Ek Naya Inąilaab Barpa Karein, 

In Be Asl Rasmo Rivaaj Ke Khilaaf...., 

Ye Tabhi Mumkin Hoga Jab Ham Deen Ko Samjheinge, 

Ladki Ke Walidain Ilm Wale Honge To Hi Wo Bhi Deendar 
Damaad Ko Apni Beti Ke Rishte Ke Liye Tarjeeh Dein Ge 

Aao Ham Maaldari Ko Muąaddam Nahin Deendari Ko 
Muąaddam Rakh Kar Apni Betiyon Ke Rishton Ko Jodein 

In Shaa Allaah Koi Nikah Mushkil Nahin Hoga Aur Koi 
Ladki Zyada Umr Tak Apne Walidain Ke Ghar Nahin 
Baithegi.... 

Alhamdulillaah Deen E Islaam Ne Nikah Mein Is Islaam Ki 
Muąaddas Shehzadi Ko Kai Jihato Se Muąaddam Rakha Hai 

Meher Ki Gharz Aurat Se Nikah, 

Yahan Meher Ki Haądar Aurat Hi Hai, 

Kya Shaan Wa Martaba Aurat Ka Deen E Islaam Mein Allaah 
Ta'ala Khud Farmaa Raha Hai: 

Al-Quraan : Auraton Ko Unke Meher Khushi Se Do 

Ab Meher Pe Tazkirah Bada Lammba Hoga Bas Main Ek B a 
Shauoor Doshaizah E Islaam Ko Ye Batane Ki Koshish Kar 
Rahi Hun Ke Dekho Tum Kya Ho Aur Tum Chahe To Kya Se 
Kya Kar Sakti Ho, Agar Tumhara Ghaur Wa Fikr Islaam Ke 
Liye Ho.... 

Ab Main Beti Se Biwi Ek Aazaad Panchhi Se Zimmedar Ban 
Gai 

Allaah Ne Quraan Mein Mardon Jo Takeed Ki Hai 

Al-Quraan: AurAchha Sulook Se Aurton Ke Sath Zindagi 
Basr Karo 


Al-Quraan: Auraton Ko Bhi Mardon Par Ayse Hi Huqooq 
Hain Jaise Mardon Ke Auraton ParAchhe Sulook Ke Saath 

Yani Ek Khush Haal Zindagi Ki Takmeel Ke Liye Shauhar 
Biwi Ko Ek Dusre Ko Samjhte Huy Guzaarni Hoti Hai 

Ek Zahen Main Ladke Walo Ko Dena Chahti Hun Ke Jab Wo 
Ladki Dhoondne Nikle To Bhi Pehli Tarjeeh Ladki Ki 
Deendari Ko De Bas Jitna Duniyawi Ilm Haasil Kiya Ye 
Kaafi Nahin Hai Balki Ladke Ke Walidain Ki Bhi Soch Ye 
Honi Chahiy Ke Jo Ladki Hamare Ghar Aayegi To Wo Is 
Ghar Ko Jannat Ka Namoona Banaye Gi, Agar Wo Islaami 
Taleemat Se Aarasta Ho To..., 

Is Ke Liye Ladke Wale Ladki Walon Ko Ye Zahen Dein Ke 
Hamein Deeni Taleem Muąaddam Hai, Aal Apni Beti Ko 
Deeni Taleem Se Bhi Aarasta Karwaye Take Hamare 
Khandaan Ki Naši Jis Gaud Mein Parwaan Chadhe Wo Rk B a 
Akhlaaą Kaneez E Latima Ho 

Kaamyaab Biwi: 

Shohar Ki Zindagi Ke Nasheebo Laraaz Mein Sabr Shukr Ka 
Pekar Ban Kar Shohar Ke Sath Un Halaat Ka Samna Kame 
Wali Ho, 

KiunKi Zamane Ne Dekha Hai Ki Taaleemaate Islam Se 
Muzayyan Ek Ladki Hi Ek Kaamyaab Biwi Bani Hai- 

Biwi Jo Shohar Ke Dil Ka Sukoon Hai Aaj Zindagi Ka 
Wabaal Ban Kar Rah Gayi Hai ! 

Baat Baat Pe Ladaai Jhagde! 

Ek Dusre Ke Huqooq Ki Pamali Karte Hue Nazar Aa Rahe 
Hain! 

Biwi Apne Duniyawi Huqooq Ke Liye Aaj Court 
Kachahariyon Tak Chakkar Kaat Rahi Hai! 

Baat Kuch Bhi Nahi Hoti Bas Duniya Haasil Kame Ki Doud 
Mein Woh Ek Dusre Se Muqabala Kame Lag Jate Hain Aur 
Baat Talaaq Tak Pahunch Jati Hai! 

Aaj Hum Gaur Karein To Pahle Hum Khud Se Hi Puchein 
Hum Kya Chahte Hain? 

Kya Haasil Karna Hai Hamein? 

Ek Kaamyaab Zindagi Ka Libada Odh kar Zindagi ki 
Gumrahiyon Mein Kahin Kho To Nahi Rahe? 

Kaamyaab Zindagi Ke Liye Ek B a Shaoor Humsafar Chahiye 
Jo Zindagi Ke Har Mod Par Hamein Sath Dene Ka Ehsaas 
Dila Sake 

Isiliye Shohar Pe Biwi Ke Huqooq Hain, Zaruriyate Zindagi 
Ke Tarnam Masail Ko Wahi Utha Sake 

Biwi Ghar Ki Zeenat Aulad O Maal Ki Zaamin, 

Woh Rupiya Paisė Kama Kar Nahi Apni Karodon Ki 
Mohabbatein Lutate Hue Har Nasheebo Faraaz Mein Hamare 
Sath Khada Rahe Aur Yahi Ek Kaamyaab Biwi Hone Ki 
Zamaanat Hai 

Yahi Kahungi Ki Biwi Wo Shakhs Hai Jo Shohar Ke Liye 
Kamyaabi Ka Saman Mayassar Kame Mein Bahut Aham 
Kirdaar Ada Kar Sakti Hai- Allah Ne Aurat Hi Aisi Cheezz 

Banayi Hai Jo Mom Ko Patthar Aur Patthar Ko Mom B ana 
Sakti Hai. 

Kaha Gaya Hai Ek kaamyaab Mard Ke Peeche Ek Aurat Ka 
Hath Hota Hai 

Isiliye Hamare Aslaaf Ne Kaha Hai Ek Mard Ki Ta'aleem Ek 
Fard Ki Ta'aleem Ek Aurat Ki Ta'aleem Saare Khaandaan Ki 
Ta'aleem. 

Deeni Duniyawi Ta'aleem Se Aa Raasta Biwi Aaj Qaume 
Muslim Ki Zarurat Hai KiunKi Aaj Musalmaan Apne Maqam 
O Waqaar Ko Kho Chuka Hai 

Agar Dono Ta'aleemaat Se Aaraasta Ho To Woh Deen Ki 
Ta'aleem Ki Maharat S e Aaj Purfitan Dour Ka Muqaabla 
Kame Ke Liye Apne Shohar Ko Jaga Sakegi, 

Wo Shohar Sirf Paisa Kamaane Ki Ki Masheen Ban Gaya Tha 
Aaj Woh Is Soye Hue Marde Mujahid Ko Qaumo Millat Ka 
Rahnuma B ana Sakegi, 

Aaj Qaum Ko Mujaahidah Ki Zarurat Hai, 

Marde Mujahid Sirf Maidaane Kaarzaar Mein Ladne Wale Ka 
Naam Nahi Hai, Marde Mujahid Zindagi Ke Har Shobe Mein 
Ladne Wale Ka Naam Hai. 

Talwaar Sirf Kaarzaar Mein Hi Nahi, Elmi Qalami Zabaani 
Amali Talwaar Jo Har Shobe Mein Chale Aaj Bahut Zaruri 
Ho Gayi Hai 

Jagna Hoga : 

Aaj Ham Bas Khud Gharz Ban Gay Hain, 

Hamein Aasaniyan Muyassar Hain Bas Hamein Aur Kya 
Chahiye ? 

Duniya Ki Hamein Kya Padi Hai Khao Piyo A'yesh Karo! 

Aaj Ham Apne Ghar Tak Hi Mehdood Ho Kar Reh Gay Hain! 

Hamein Qaumo Millat Ka Dard Nahin Bas Apne Biwi 
Bachhon Ki Hi Fikr Hai! 

Nahin Nahin Ag ar Ham Aaj Nahin Jagege To Bahut Deer Ho 
Jaayegi Lakin Lagta Hai Pehle Hi Bahut Deer Hui Hai! 

Aaj Ka Naujawan Bahut Ghaflat Mein Jee Raha Hai! 

Bas Ek Ghar Gaadi, Biwi Hogai Zindagi Kamiyaab..., 

Ab Hamein Apni Sochon Ko Wasee'e Banane Ka Waqt 
Aagaya Hai, 

Jo Jis Maidan Se Wabasta Hai Wahin Se Koshish Ki Jaye, 

Ek Oatra Oatra Samundr Ban Jaye Ga 

MSL i llfft I n 

Is Ke Liye Ek Fitri Si Baat Hai Biwi Bahut Ahem Role Ada 
Kar Sakti Hai 

Dekha Bhi Gaya Hai Ke Mu'ashre Mein Ek Ma'mooli Sa 
Mas'ala Ghair Zimmedar Insaan Ki Jab Shaadi Karte Hain To 
Wo Shaadi Ke Baad Zimmedar Ban Jata Hai 

Aur Agar Ek Padha Likha Naujawan, Allaah Ne Ise Bahut Si 
Salahiyaton Ka Malik Banaya Hai Wo Apni Salahiyatein 
Roozi Rooti Kamane Tak Mehdood Kar Diya Hai 

Agar Is Naujawan Ko Ba Salahiyaton Wali Biwi Mil Gai To 
Wo Isko Aaj Hmari Zaroorat Ke Mutabią Dhalne Ki Koshish 
Karegi 

Aaj Ke Naujawan Ko Bahut Aql Wa Fahem S e Kaam Lene Ki 
Zaroorat Hai, Chahe Ladka Shauhar Ban Kar Ladki Biwi Ban 
Kar Apne Isteta'at Se Kaam Lene Ka Waqt Aagaya Hai 

Har Qaum Ke Naujawan Ye Dekhein Ke Hmare Aslaaf Ke 
Baad Hmare Baap Dadaoon Ne Kya Kiya? Ham Ne Aane 
Wali Naslon Ke Liye Misaal Kaiše Banein? 

Aur Sahaba Aur Sahabiyat Ke Dard Ko Mehsoos Karte Huy 
Aaoo Kuchh Kar Guzrein..., 

Sirf Maal Wa Daulat Kama Kar Zindagi Guzar Jana Hi 
Kamiyabi Nahin Hai B alke Aao Ek Muashraati Inąilaab 
Barpa Karkė Muashre Ki Buraiyon Ko Door Karein 

Jo B a Akhlaą Biwi Kam Aamadni Mein Qana'at Pasand 
Mushkil Mein Sabr Bani Khadi Rahe, 

Jiski Gaud Mein Naši Parwaan Chadhe Wo Ek B a Salahiyat 
Momina Hogi To Bachha Bhi Ek B a Salahiyat Hi Hoga 

Biwi Kaneez E Fatima Banegi To Hi Bachha Zamane Ke 
Yazeediyon Ka Muąabla Husain Ban Kar Karega Na..., 

Ek Aurat Ba Hesyiate Maa: 

Al Hamdulilah Islam Ne Aurat Ka Muqam o Martaba Har Ek 
Roop Me Alaa o Bartar Rakha, 

Kia Beti Kya Behan Kya Biwi Kya Maa..., 

Lafze Maa Jab Sunte Hai To Kaano Me Ek Shehed Si Mithas 
Ghulti Hui Mehsoos Hoti Hai. 

Beti Rehmat, Behan Ghuroor, Biwi Sukoon O Chain Zindagi 
Ki Zeenat..., 

Maa Jannat Rehmat Naimat Riffaat Izzat Kya Kya ALLAH k 
Qudraton K Ata Ka Majmooa Hai ALLAH Or Uski Ata Se 
Uska Habeeb Hi Jane. 

Al Quraan:. Apni Jaano Or Apne Ahl Ko U s Aag Se Bachao 
Jis Ka Indhan Admi Or Pathar Hai. 

Jab Ye Ayat Nazil Hui Sahaba -e- Kiraam Khouf Se Rone 
Lage Or ALLAH k Habeeb S e Poocha Kay Hum Kese Is Aag 
Se Khud Or Apni Ahl Ko Bachayein? 

ALLAH k Habeeb Ne Farmaya Jin Baaton Ka ALLAH Or 
Uska Habeeb Tmhe Hukum Dein Usse Baja lao Or Jin Baaton 
Se Tmhe Rokey Tm apne Aap Or Apne Ahl Ko In Baaton Se 
Roko Yani Ahkam e Ilahi Baja Lao Or Haram Kamon Se 
Bacho. 

Ab Kis Tarah Aulaad Ki Tarbiyat Karna Ye Walidain Ki 
Munhasir Hai: 

Be Shak Walidain Ka Muqam O Martaba Bara Hai Lekin 
Walidain Apni Aulaad Ko Wo Zehen To Dein KeWo 
Walidain K Martabah Ko Pehchan Sakein. 

Walidain Bacho Ko Batayenge Tohi Bacho Ko ilm Hoga Na 
Keh Walidain K Kia Huqooq Hai? 

Walidain K Muqam O Martaba Ka Koi Kia Andaza Laga 
Sakta Hai. 

Unki Khidmat Mai Kia Kia Khazane Poshida Rakhein Hai 
ALLAH hi Janay. 

įsi Liye Islam Ne Nikah Me Jin Baaton Ko Tarjeeh Di Ghor 
Krein Tw Aqlon Shaoor Walo K liye Bhot Asaani Hogi. 

Maal O Doulat Husn O Jamaal Kuch Kaam Na Aaaye Ga 
Akhlaq Ke Samne, 

Bache Ki Tarbiyat Ke Liye Walidain Ke Akhlaq Ka Bhot 
Ahm Role Hai... 

Is Me Bhi Maa Ka Role Bhot Hi Maana Rakhta Hai. 

Hum Sabhi Chahte Hai Hamari Aulaad B a Akhlaą 
Farmabardar, Tehzeeb O Tamadun Ka Majmooa Bane. 

Har Ek Walidain Ki Fikr Hoti Hai Keh Unki Aulaad Naik 
Qabil Dunia Ki Sab Se Namwar Wa Kamiyab Aulaad Bane, 

Lekin Kia Chahne Se Hi Wo Sab Kuch Hasil Hoga Ya 
Hamein Koshish Bhi Krni Hogi? 

Har Ek Yehi Chah Raha Hai, 

Chahna Or Hai Krna Or Banana Or Hai, 

Bache Se Ap Tawaqa Tab Rakhein Jab Ap Ne Uski Tarbiyat 
Me Koi Kasr Na Chhodi, 

Bina Koshish Ke Usse Farmabardari Ki Umeed Rakhein? 

Bahut Sari Hadeeso Se Sabit Hai Ke Maa Ki Tarbiyat Bache 
Ki Zindagi Me Bhot Kargar Sabit Hoti Hai. 

Hadees: Maa Ki Goud Bache Ki Pehli Darsgah Hai. 

Yaha Islam Ne Maa Ko Kyun Tarjeeh Di Hai Baap Ko Kyun 
Nahi, 

Yaha Bhi Baat Karti Chalu, 

Aqal Walo Ke Liye Baap Ki Dunia Ghar Ke Baahar Ki Maa 
Ki Dunia Ghar Ke Andr Ki, 

Wo Aurat Kabhi Jis Ko Apni Hi Pehchan Hi Nahi Thi Aj 
Islam Ne Uski Goud Ko Hi Bache Ka Pehla Madrasa Qarar 
Dia Hai, 

Wo Aurat Maa Ban Kar Bache Ki Pehli Ustaad Qarar Di Ja 
Rahi Hai 

Jis Ka Har Qoul O Amai Bache Ki Zindagi Me Bhot Ahem 
Kirdar Ada Kr Sakta Hai. 

Zindagi Hi Kia? 

Bacha Jab Maa Ke Pet Me Hota Hai To Hi Maa Ki Harkaat O 
Saknaat S e Waqif Hota Hai, 

Maa Ki Khushi Se Khush Maa K Gham Se Ghamgheen Hota 
Hai. 

Ye Tajarba Mahireene Nafsiyat Ka Bhi Hai Jab Pet Me Ye 
Alam Hai To Dunia Me Aane Ke Bad Kia Hoga! 

įsi Liye Aurat Ka Taleemi Ya Akhlaąi Miyaar Bache K 
Tarbiyat K Liye Bahut Hi Ahem Hai. 

Agar Walidain Hi Hi Heilo Kame Wale Maghribi Tehzeeb 
Yaafta Aur Bachche Se Farmaabardaari Ki Tawaqqo Karen 
Toh Bohot Badi Kam Aqli Hogi. 

Hume Walidain Khaas Kar Maa Jo Ke Saara Din Bachcha 
Maa Ka Hi Mushahida Karte Rehta Hai Aur Maa Ke Fayl Wa 
Amai Ho Ya Qaul Se Bohot Jald Maanoos Hota Hai, Har Maa 
Ke Maatehat Hi Aulaad Ki Tarbiyat Hai. 

Iss Liye Irshaade Nabi E Kareem i£ Hai "Jin Ke Maatehat 
Mein Jo Log Hai Unke Muta'lliq Qayamat Mein Sawal 
Hoga." 

Ab Bachche Bhi Walidain Ke Maatehat Hi Hai Isme Maa Ka 
Aham Kirdaar Hai. 

Maa Ki Zimmedari Hai Ke Bachche Ko Ilm E Deen Ki Taraf 
Markooz Karen, 

Aasaani Se Jaise Bhi Ho Imaan Tabiyat Karti Rahe, 

Jab Bhi Khud Ibaadat Karti Ho Uss Waqt Bachche Ko Saath 
Le Lein, 

Namaz Ya Tilaawat Karte Waqt Bachche Ko Padhne Ki Taraf 
Raghbat Dilayen, 

Jaise Jaise Bachche Ki Umr Badhne Lage Tab Alag Alag 
Tareeqo Se Uss Ki Deen Ki Taraf Raghbat Ko Badhaate Rahe 
Taake Aage Usey Apne Aslaaf(Buzurgo) Ki Jaddo Jehad Ka 
Dard Mehsoos Hota Rahe. 


Kabhi Haq Ki Ladai Ke Liye Isey Kuchh Karna Ho Toh Usey 
Thoda Bhi Sochna Naa Padein. 

Maa Yeh Bhi Musammam Irada Karen Ke Meri Gaud Mein 
Jo Aulaad Pal Rahe Hai Yeh Maamuli Aulaad Nahi Hai Balki 
Iske Zariye Deen Ke Bohot Se Kaam Hone Hain, 

Yeh Bachche Iss Qaume Muslim Ke Milkiyat Hai, Iss Par 
Deen O Millat Ki Bohot Saari Zimmedariya Hai, 

Aapne Taarikh Muta'ala Kiya Ho Toh Deene Haq Ki Isha'at 
Ke Liye Islam Ke Betiyon Ne Apne Jigar Gosho Ko Kis 
Tarah Deen Ke Liye Nisaar Kiya Hai Balki Waazeh Hai. 

Har Islami Maa Apne Upar Yeh Zimmedari Samjhe Ke Meri 
Gaud Me Paine Wale Aulaad Ma'amuli Nahi Balki Deen E 
Millat Ki Uss Par Zimmedari Hai, 

Isey Ek Aisi Hasti Banana Hai Jo Taarikh Ko Palat De. 

Jo Maqaam Wa Martaba Islam Ke Ibtida'a Me Thaa 

Aaj Meri Tarbiyat Aulaad Ke Liye Aur Meri Aulaad Ki 
Koshish Deen Ke Liye Kaargar Saabit Ho, 

Har Maa Yeh Zehen B ana Le Toh Phirse Wahi Islam Ka 
Chaman Lehlahaata Hua Nazar Aayega Insha Allah 

Maa Chaahe Toh Bohot Kuchh Kar Sakti Hai Lekin Nahi, Uss 
Aulaad Ko Ek Pataakhe Ki Aawaaz Se Bachaate Phirte Hai 
Toh Woh Kya Deen Ke Khidmat Ke Liye Nisaar Karegi ? 

Hadees: "Maa Ke Qadmo Ke Niche Jannat Hai." 

Beshaą ALLAH Ke Habeeb Ke Sadqe ALLAH Ne Ek Maa 
Ko Woh Martaba Diya Hai Par Kya Yeh Hadees Bachche Ko 
Sunaate Hi Rahenge Ya Isko Woh Jannat Ke Raaste Par 
Chalne Ke Liye Aasaaniya Bhi Paida Karenge ? 

Bachche Ki Imaani Tarbiyat Akhlaaąi Tarbiyat Aur Fikri 
Tarbiyat Kami Hogi. 

Jab Tak Maa Bachche Ko ALLAH Aur Uske Habeeb Ka 
Ummati Banne Mein Uski Madad Nahi Karenge Toh Yeh 
Ummeed Chhorh Woh Bachche Iss Ka Farmaabardaar 
Banega, Ek Bachcha Jisko Huqooqullah Ki Pehchaan Hogi 
Woh Bachche Huqooqul Ibaad Ki Bhi Adaayegi Achhi Tarah 
Karenge. 

Behtar Hai Ke Apne Aulaad Me Muaashre Ke Andar 
Buraaiyo Ko Door Kame Wali Salaahiyat Paida Ki Jaaye, 

Aur Isme Jo Role Ek Maa Adaa Kar Sakti Hai Shayad Hi Koi 
Aur Adaa Kar S akta Ho. 

ALLAH Ne Aulaad Ki Ne'mat Se Nawaza Hai Toh Uss 
Aulaad Ke Haq Ko Adaa Kame Wala Bhi Humein Banaye 

Aamin 

Baate Bahut Hai Kame Ko Par Kaash Ke Itni Baate Hi Dil 
Mein Utar Jaayen Toh Kaafi Ho Aur Humare Liye Zariya E 
Najaat Ban Jaayen 

Taalibe Dua 

Kaneeze Akhtar 

O U R O T H E R PAMP H L E T S 



Roman inhi 


SHABE MERAJ 

NALAIN ARSH PAR 


WH»MM*D sabih 


PUBLISHER 


BDEMUst ^op Ficial 


ghaire Sahaba 
MeTARDI 


Mutifaichab Mmiieen Kn miMta 


Ghaire Sahaba Ke Liye Radi Allahu Ta'ala Anhu 
Ka Istemaol Kome Ki Sharai Haisiyat 

